Publication: Magyar Közlöny
Issue: MK-2006-144 (Year: 2006, Number: 144)
Era: 2004-2010
Section: (8) A közbeszerzésekrõl szóló 2003. évi CXXIX. törvény 305. §-ának (2) bekezdése alapján benyújtásra kerülõ
Paragraph Index: 488

(6) A hitelintézet a bankszámla megszüntetésére vonatkozó igényt a felhatalmazó levél visszavonásáig, illetve lejáratát megelõzõen azzal a feltétellel fogad be, hogy a bankszámla megszûnésének legkorábbi idõpontja a felhatalmazó levél visszavonását, illetve lejáratát követõ nap lehet. A hitelintézet a felhatalmazó levél lejáratát megelõzõen is felmondhatja a bankszámlaszerzõdést, ha a felhatalmazó levéllel érintett bankszámlával kapcsolatosan a kötelezett a számlavezetési díjat és költséget az esedékességtõl számított 30 napon belül felszólítás ellenére sem fizette meg. Amennyiben a hitelintézet él a felmondási jogával és a felhatalmazás visszavonásához a jogosult írásbeli hozzájárulása szükséges, a hitelintézet köteles értesíteni a jogosultat a bankszámla felmondásáról.

Source: https://magyarkozlony.hu/hivatalos-lapok/095b8bfdca11cbb8a8a0a3f8f9005e723cf83037/dokumentumok/9cd389f8bca37ff00680f9be5a70d71690ecb740/letoltes